
Определение №194/15.11.2022 по ч. нак. д. №858/2022 на ВКС, НК, I н.о., докладвано от съдия Ружена Керанова
 


	
	О П Р Е Д Е Л Е Н И Е	
		
	№ 194	
		
	София, 15 ноември 2022 г.	
		
	Върховният касационен съд на Република България, първо наказателно отделение, в закрито съдебно заседание в състав :	
		
	 ПРЕДСЕДАТЕЛ: РУЖЕНА КЕРАНОВА	
		
	 ЧЛЕНОВЕ: ВАЛЯ РУШАНОВА	
		
	 КРАСИМИР ШЕКЕРДЖИЕВ	
		
	при секретар	
		
	при становището на прокурора Ивайло Симов	
		
	изслуша докладваното от съдия Ружена Керанова	
		
	ч. н.дело № 858/2022 година и за да се произнесе взе предвид следното :	
		
	 Производството е по реда на чл. 43, т. 3 от НПК. 	
		
	С разпореждане № 874/27.10.2022г., постановено по НЧХД № 589/2022 г. по описа на Районен съд – Ихтиман, е прекратено производството по делото и е постановено то да се изпрати на Върховния касационен съд за определяне на друг, еднакъв по степен съд.	
		
	Прокурорът при Върховната касационна прокуратура е изразил становище, че искането следва да бъде уважено.	
		
	Върховният касационен съд, първо наказателно отделение, след като обсъди данните по делото, намира, че са налице предпоставките за поисканата промяна на подсъдността по делото, поради следното :	
		
	Производството по НЧХД 589/2022 г. е образувано по тъжба на М. В. И., с която е повдигнато обвинение пред съда за извършено от Р. Е. З. престъпление по чл. 147 от НК. В тъжбата е било направено искане за отвод на съдиите от Районен съд – Ихтиман.	
		
	Съдиите от Районен съд – Ихтиман са се отвели от разглеждане на делото на основание чл. 31, ал.1 във вр. с чл. 29, ал. 2 от НПК по обстоятелствата, изложени в определенията за отвод – произнасяне по други дела, в рамките на които са им станали известни факти за деянията, инкриминирани с частната тъжба, както и подаден сигнал до ИВСС срещу конкретен съдия от същия съд. Посочените обстоятелства са преценени като такива, които биха могли да породят съмнение в обективното и безпристрастно разглеждане на делото. 	
		
	Изложените данни обосновават необходимост от уважаване на исканата промяна на местната подсъдност. Делото следва да бъде възложено на друг, еднакъв по степен съд, в териториална близост догр. Ихтиман, за да бъдат изпълнени изискванията на закона и същевременно да се избегнат деловодните затруднения, а именно на Районен съд – Елин Пелин.	
		
	С оглед на изложеното Върховният касационен съд, първо наказателно отделение и на основание чл. 43, т. 3 от НПК	
		
	О П Р Е Д Е Л И :	
		
	ИЗПРАЩА прекратеното НЧХД № 589/2022 г. по описа на Районен съд – Ихтиман за разглеждане и решаване от Районен съд – Елин Пелин.	
		
	Препис от определението да се изпрати на Районен съд – Ихтиман за сведение. 	
		
	 ПРЕДСЕДАТЕЛ :	
		
	 ЧЛЕНОВЕ : 1.	
		
	 2.	

